**Ревизорски извјештај**

|  |  |
| --- | --- |
| **Назив ревизије:** | Ревизијa доношења пољопривредне сагласности у Одјељењу за пољопривреду, водопривреду и шумарство  |
| **Временски период обухваћен ревизијом:** | 10/01/2024 - 31/01/2024 |
| **Број ревизије:** | 13-014-7/24 |
| **Назив ревидираног субјекта/oрганизационе јединице укључене у ревидирани процес:** | Одјељење за пољопривреду, водопривреду и шумарство |
| **Вођа ревизорског тима:** | Зоран Дебељак |
| **Чланови ревизорског тима:**  | Зоран Дебељак  |
| ИЗВРШНИ РЕЗИМЕ |
| **Слободан текст** (навести кратак опис циљева и обима ревизије, најзначајнијих налаза ревизије и њима везаних ризика) |  У току 2023. године био је огроман број предмета везан за доношење пољопривредне сагласности услијед легализације објеката, а циљ ове интерне ревизије је да утврди да ли је у ријешеним предметима сагласност донесена на основу потпуне документације, да ли је странка која је ослобођена од плаћања накнаде доставила адекватан доказ о ослобађању плаћања и да ли је тачно обрачуната накнада за промјену намјене. |
| 1. УВОД  |
| * 1. **Основ за ревизију:**
 |  |
| * 1. **Предмет ревизије:**
 |  |
| **1.3. Циљеви интерне ревизије:**  | 1. Осигурати да је пољопривредна сагласност донесена на основу потпуне документације. 2. Осигурати да странка која је ослобођена од плаћања накнаде доставила адекватан доказ о ослобађању плаћања.3. Осигурати да је тачно обрачуната накнада за промјену намјене пољопривредног земљишта у непољопривредне сврхе.  |
| **1.4. Обим интерне ревизије:**  | - Закон о пољопривредном земљишту („Службени гласник Републике Српске“ број 93/06, 86/07, 14/10, 5/12, 58/19, 119/21 и 106/22), - Одлука о утврђивању катастарског прихода од земљишта („Службени гласник Републике Српске“ број 28/13), - предмети доношења пољопривредне сагласности у 2023. години |
| **1.5. Полазне информације о ревидираном подручју**:  |  Пољопривредним земљиштем, у смислу Закона о пољопривредном земљишту, сматрају се: њиве, вртови, воћњаци, виногради, ливаде, пашњаци, рибњаци, трстици и мочваре, као и друго земљиште које се по својим природним и економским особинама може најрационалније користити за пољопривредну производњу. Такође се под пољопривредним земљиштем сматрају и земљишта којима је планским активностима Републике Српске општина и градова одређена друга намјена, све док се за та земљишта у поступку привођења планираној намјени не плати накнада за промјену намјене.Промјеном намјене пољопривредног земљишта сматра се свако коришћење пољопривредног земљишта за изградњу насеља, индустријских, енергетских и рударских објеката, жељезничких пруга, путева, водних акумулација, пошумљавање или други радови којима се трајно онемогућава коришћење тог земљишта за пољопривредну производњу.Обавезу плаћања и висину накнаде за промјену намјене пољопривредног земљишта рјешењем утврђује надлежни орган јединице локалне самоуправе. Накнаду за промјену намјене пољопривредног земљишта инвеститор је дужан да плати прије издавања пољопривредне сагласности. Уз захтјев за издавање пољопривредне сагласности за промјену намјене пољопривредног земљишта инвеститор подноси: а) локацијске услове или урбанистичко-техничке услове овјерене од управе надлежног за послове уређења простора,б) копију геодетског снимка ситуације стварно изведеног стања израђеног од овлашћеног лица за послове премјера и катастра непокретности, само у случају легализације бесправно изграђеног објекта,в) посједовни лист или лист непокретности за парцелу за коју се тражи сагласност,г) копију катастарског плана или ажурну геодетску подлогу предмета обухвата,д) доказ о правном основу за коришћење земљишта, ако инвеститор није власник пољопривредног земљишта,ђ) доказ надлежног органа о претходном стању, уколико се у посједовном листу предметно земљиште води као непољопривредно.Накнада за промјену намјене пољопривредног земљишта не плаћа се у случају:а) изградње, реконструкције или легализације стамбене зграде породичног пољопривредног газдинства површине до 500 m2 у циљу побољшања услова становања тог домаћинства, само у случају да се пољопривредно земљиште на коме се врши промјена намјене налази у сеоском подручју, односно ван градске зоне,б) изградње пољопривредних објеката и изградње производних објеката у којима се обављају дјелатности из области прерађивачке индустрије, прописане уредбом којом се уређује класификација дјелатности у Републици Српској,в) одређивања локације за гробље или проширење гробља, као и за изградњу вјерских објеката,г) изградње објеката који служе за одбрану од поплава, за одводњавање и наводњавање земљишта или за уређење бујица,д) регулације водотока у функцији уређења пољопривредног земљишта,ђ) изградње и проширења пољских путева који доприносе рационалнијем коришћењу пољопривредног земљишта,е) пошумљавања обрадивог пољопривредног земљишта VI, VII и VIII катастарске класе, ако је основама утврђено да ће се то земљиште рационалније користити ако се пошуми,ж) подизања пољозаштитних појасева,з) изградње јавних путева и жељезничке инфраструктуре,и) изградње или легализације стамбеног објекта избјеглица, расељених лица и повратника на земљишту површине до 500 m2, ако то лице има статус или је имало статус избјеглице или расељеног лица у вријеме стицања власништва на земљишту намијењеном за стамбену изградњу, а то доказује увјерењем надлежног органа, ј) изградња или легализација стамбених објеката породицама погинулих и несталих бораца и ратних војних инвалида од I до VI категорије на земљишту површине до 500 m2, под условом да је надлежни орган утврдио статус породице погинулих и несталих бораца и ратних војних инвалида од I до VI категорије и да они немају ријешено стамбено питање и к) легализације објеката који се сматрају легално изграђеним у складу са посебним прописом о легализацији бесправно изграђених објеката.Рјешење о ослобађању од плаћања накнаде доноси надлежни орган јединице локалне самоуправе уколико је достављен адекватан доказ да је ослобођено од плаћања.  |
| **1.6. Позитивни налази**: |  У узорку од 50 ревидираних предмета утврђено је да су пољопривредне сагласности донесене на основу потпуне документације, подносиоци захтјева који су били ослобођени плаћања накнаде су доставили уредан доказ о истом, а у случајевима плаћања накнаде иста је била тачно обрачуната и достављен је доказ да је иста уплаћена. |
| **1.7. Одговорности:**  |  |
| **1.8. Ограничења ревизије:**  |  |
|  |  |
| 2. НАЛАЗИ, ЗАКЉУЧЦИ И ПРЕПОРУКЕ |
| **Претходни ревизијски преглед** (спровођење препорука из претходне ревизије) |  |
| **Контролни циљ** |  Осигурати да је пољопривредна сагласност донесена на основу потпуне документације.  |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 1 - У току 2023. године поднесено је преко 700 захтјева за доношење пољопривредне сагласности од којих је ријешено стотињак. Разлог за оволики број предмета је легализација бесправно изграђених објеката у којима је потребна и пољопривредна сагласност за претварање пољопривредног земљишта у непољопривредне сврхе. Како би се ријешио захтјев пољопривредне сагласности везан за легализацију, неопходно је да сарадници из Одјељења за просторно уређење изађу на терен и сачине записник о изграђеном објекту. Услијед огромног броја захтјева није било могуће све одрадити у 2023. години. Како бисмо се увјерили да је пољопривредна сагласност донесена на основу потпуне документације, узели смо узорак од 50 случајно одабраних и ријешених предмета из 2023. године. Сви ревидирани предмети имали су потпуну документацију на основу које је донесена пољопривредна сагласност. У сваком рјешењу пољопривредне сагласности детаљно је наведена документација на основу које је рјешење донесено. Већина подносилаца из ревидираног узорка су била ослобођена плаћања накнаде јер се радило о легализацији објеката, док је у мањем броју случајева плаћена накнада. У предметима плаћања накнаде доносе се два рјешења: прво рјешење у коме је наведен износ обрачунате накнаде и број текућег рачуна на који је исту потребно уплатити и друго рјешење о пољопривредној сагласности које се доноси након што подносилац достави доказ о уплаћеној накнади. |
| **Препоруке** (корективна активност коју треба провести): |  |
| **Контролни циљ** |  Осигурати да странка која је ослобођена од плаћања накнаде доставила адекватан доказ о ослобађању плаћања. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 2 - У ревидираном узорку од 50 предмета, чак 44 подносиоца захтјева су били ослобођени плаћања накнаде, а у свим случајевима су имали доказ о ослобађању плаћања накнаде. У готово свим случајевима ревидираног узорка као доказ је послужило увјерење Републичке управе за геодетско и имовинско-правне послове Бања Лука подручна јединица Прњавор (скраћено РУГИП ПЈ Прњавор) гдје је наведено да је подносилац захтјева ослобођен од плаћања накнада или других трошкова у складу са чланом 8. став 9. Закона о легализацији бесправно изграђених објеката ("Службени гласник Републике Српске", број 62/18 и 93/22). У ревидираном узорку само у два случаја су као доказ послужили неки други документи: у једном случају рјешење Одјељења за борачко-инвалидску заштиту, а у другом случају рјешење Одјељења за просторно уређење. |
| **Препоруке** (корективна активност коју треба провести): |  |
| **Контролни циљ** |  Осигурати да је тачно обрачуната накнада за промјену намјене пољопривредног земљишта у непољопривредне сврхе. |
| **Налази и закључци** (постојеће стање, очекивано стање, одступања постојећег од очекиваног стања, узроци одступања постојећег од очекиваног стања, учинци утврђених слабости): | 3 - У ревидираном узорку било је 6 случајева у којима је обрачуната накнада за претварање пољопривредног земљишта у непољопривредне сврхе, а накнадном провјером утврђено је да је накнада обрачуната тачно. Приликом обрачуна накнаде редовно се проводи двојна контрола обрачунатог износа и то: од стране сарадника који обрађује предмет, затим од стране начелника одјељења, а након достављања рјешења градском пољопривредном инспектору исти провјерава како законитост доношења рјешења тако и износ обрачунате накнаде. Процедура код обрачуна висине накнаде се одвија кроз двије фазе управног поступка: прво се донесе рјешење о висини накнаде, па тек након достављања доказа о уплаћеној накнади приступа се доношењу рјешења којим се даје пољопривредна сагласност. |
| **Препоруке** (корективна активност коју треба провести): |  |
| **Прихваћене:** |  |
| **Коментар руководства:**  |  |
| 3. ПРИЛОЗИ  |
|  |  |
|  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
|  | Зоран Дебељак, интерни ревизор |
|  |
| Коначан ревизорски извјештај је достављен:  |  |
| Одјељење за пољопривреду, водопривреду и шумарствоРуководилац субјекта,а/а |